ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

บลจ.กรุงไทยเพิ่มผลตอบแทนกิมจิ
นายสมชัย บุญนำศิริ กรรมการผู้จัดการ บลจ.กรุงไทย เปิดเผยว่า กองทุนเปิดกรุงไทยตราสารหนี้เอฟไอเอฟ 7 เดือน 4 (KTFF7M4) อายุลงทุน 7 เดือน สามารถระดมทุนได้กว่า 1,100 ล้านบาท เนื่องจากต้นทุนการป้องกันความเสี่ยงปรับตัวลดลง ส่งผลให้อัตราผลตอบแทนปรับตัวสูงขึ้น บริษัทจึงปรับเพิ่มอัตราผลตอบแทนจาก 1.50% เป็น 1.70% ต่อปี 
บริษัทจึงเปิดขายกองทุนรวมกรุงไทยตราสารหนี้ เอฟไอเอฟ 4 เดือน 1 (KTFF4M1) อายุโครงการ 4 เดือน มูลค่า 1,500 ล้านบาท เสนอขายตั้งแต่วันนี้ถึงวันที่ 9 ก.พ. 2553 ลงทุนในพันธบัตรภาครัฐประเทศเกาหลีใต้ทั้งหมด ผู้ลงทุนจะได้รับผลตอบแทนประมาณการที่ 1.35% ต่อปีและป้องกันความเสี่ยงอัตราแลกเปลี่ยนทั้งจำนวน
นครหลวงเปิดขาย 2 กองทุนใหม่ 
นายไตรพิชิต วัฒนวิจิตร ผู้ช่วยกรรมการผู้จัดการ สายงานจัดการลงทุน บลจ.นครหลวงไทย เปิดเผยว่า บริษัทเปิดขาย 2 กองทุนที่ลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นพันธบัตรรัฐบาล ตราสารหนี้สถาบันการเงินเกาหลีใต้ 
กองทุนเปิดนครหลวงไทย ตราสารหนี้ต่างประเทศ 3 เดือน 2/10 อายุโครงการประมาณ 3 เดือน อัตราผลตอบแทนประมาณ 1.35% ต่อปี เปิดขายถึง 8 ก.พ. 2553 และกองทุนเปิดนครหลวงไทย ตราสารหนี้ต่างประเทศ 9 เดือน 3/10 อายุโครงการประมาณ 9 เดือน ผลตอบแทนประมาณ 1.80% ต่อปี เปิดขายถึง 9 ก.พ.นี้